Gaceta médica catalana (1906-10-15 00:00:00), página 6

SECCIÓ SEGONA

Tema I. — Linfangitis dels solipeds. Naturalesa, tractament y profilaxis. — Ponents: D. Lleó Baby y D. Joan Arderius.

1.a Que s'aprofitin totes les ocasions pera comprovar els efectes de la malleina, a fi d'arribar a saber certament si baix sa influencia sols reaccionen els animals atacats de muermo, ó si hi ha altres malalties sensibles a dita prova, en quin cas resultaria nul el valor que an aquesta substància s'otorga com a medi de diagnòstich.

2.a Que s'ordeni a les Diputacions o als Municipis disposin d'una cantitat de malleina pera que 'ls veterinaris municipals puguin practicar injeccions a tots els animals que siga necessari.

3.a Habilitació en les capitals de província ó localitats que comptin ab recursos, d'un Laboratori microgràfic exclussiu pera 'ls anàlisis de productes remesos per veterinaris sanitaris.

4.a Necessitat de la creació d'Hospitals hípics civils pera animals atacats de malalties infecto-contagioses.

5.a Que s'rigorisin les mesdes higièniques al present vigents pera impedir ó evitar en lo possible el contagi y propagació de malalties infecto-contagioses, sovintejant les visites a tots els establiments que sa índole ho requereixi y multant als amos que incorrin en l'inobservança d'aquelles.

Tema II. — Aportament d'aigües potables y desaigües a les poblacions. — Ponent: D. Francisco Ricart.

1.a Que deu procedirse al estudi geològich subterrani de les zones d'emplassament de les poblacions catalanes proveïdes d'aigües superficials.

2.a Que a les proveïdes aigües de manantial y de pous ordinaris y artesianos, deu comprovarse la seva protecció no sols per anàlisis químichs, microgràfichs y bacteriològichs, sinó per el més adecuat dels procediments indicats en aquesta ponència, verificantse repetides vegades aquestes comprovacions, especialment en èpoques de sequetat y després de grans plujes.

3.a Se proscriurà l'aprofitament d'aigües de pous ordinaris emplassats dintre de les poblacions, sempre que 's comprovi per anàlisis químichs y bacteriològichs que 'l líquid se contamina per els dipòsits ó canalitzacions d'evacuació del flux urba.

4.a Comprovada la contaminació de les aigües subterrànies, se procedirà a la pràctica de les obres de protecció, quina eficàcia se comprovarà ab nous anàlisis.

5.a Deuen ferse les gestions y trevals necessaris pera provehir d'aigües subterrànies a les poblacions alimentades ab aigües superficials ó de cisterna, que ab un gasto proporcionat als seus recursos y per la constitució geològica del terrer puguin obtenirles.

6.a A les poblacions proveïdes d'aigua de riu, llacs o estanys artificials, se comprovaràn les instalacions de depuració natural ó artificial, practicantse anàlisis avans y després de les avingudes y de les plujes, y aquelles quin punt de presa estiguí mal elegit desde'l punt de vista higiènich, se modificarà.

7.a En les cisternes pera recullir l'aigua de pluja, se comprovaràn ses masses filtrants.

8.a Tant en els pous com en els manantials y en les obres de filtració natural, s'establirà una zona de protecció d'extensió variable segons la naturalesa del terrer, en la que no s'permitirà l'empleu d'adobs naturals ni artificials pera les plantes ni l'instalació de vivendes, corrales, femers, dipòsits d'excreta, etc., ni d'altra materia que puga contaminar el subsol.

9.a Per les Juntes locals de Sanitat deurán formarse per separat estadístiques y gràfiques de malalties y defuncions ocasionades per infeccions de origen hidrích, especialment per febres tifoïdees, colera y disenteria, ocorregudes a les zones de les poblacions proveïdes d'aigua de diferents origens, al objecte de comprovar la puresa del líquid y proscrivire l'ús de la que alimenti la zona ahont s'hagi desenrotllat alguna epidèmia.